****

**V I L J A N D I L I N N**

**LINNAVOLIKOGU**

**MAJANDUSKOMISJONI**

**KOOSOLEKU PROTOKOLL**

Viljandi raekoda 18. mai 2021 nr 1-11/21/39

Algus kell 17.00, lõpp kell 17.37

**Koosolekut juhatas** Tõnu Juul

**Protokollis** Sille Soo

**Võtsid osa liikmed:** Tõnu Juul, Taavi Kerner, Maiko Markus, Allan Praats, Urmas Suik, Rein Suurkask, Tõnis Tiit, Valli Veigel

**Võttis osa asendusliige**: Viktor Naanuri (Sirli Tallo asendusliige)

**Puudusid:** Aivar Kaljusaar, Vello Raja, Marko Suvisild, Sirli Tallo

**Koosolekul viibisid:** rahandusameti juhataja Marika Aaso, abilinnapea Kalvi Märtin, pearaamatupidaja Anneli Rähn, linnapea Madis Timpson

Koosolek toimus füüsiliselt raekojas ja elektrooniliselt Microsoft Teamsis.

Komisjon kinnitas päevakorra.

**PÄEVAKORD:**

1. Viljandi linna 2020. aasta konsolideerimisgrupi majandusaasta aruande kinnitamine (2021/357)

2. Aktsiaseltsi Viljandi Veevärk põhikirja muutmine (2021/356)

3. Toetus Tervikumile

4. Ettepanekud Viljandi linna kõnniteede ja ülekäiguradade ehituse ja renoveerimise kavale 2021 - Keskerakonna saadikurühm

**PÄEVAKORRAPUNKT NR 1**

**Viljandi linna 2020. aasta konsolideerimisgrupi majandusaasta aruande kinnitamine (2021/357)**

**KUULATI:**

M. Timpson ja M. Aaso tutvustasid Viljandi linna 2020. aasta konsolideerimisgrupi majandusaasta aruannet.

**OTSUSTATI:**

Toetada eelnõu „Viljandi linna 2020. aasta konsolideerimisgrupi majandusaasta aruande kinnitamine (2021/357)“.

**PÄEVAKORRAPUNKT NR 2**

**Aktsiaseltsi Viljandi Veevärk põhikirja muutmine (2021/356)**

**KUULATI:**

K. Märtin andis ülevaate eelnõust, mille eesmärk on muuta AS Viljandi Veevärk põhikirja, suurendades aktsiaseltsi aktsiakapitali lubatavat miinimum- ja maksimummäära.

**OTSUSTATI:**

Toetada eelnõu „Aktsiaseltsi Viljandi Veevärk põhikirja muutmine (2021/356)“.

**PÄEVAKORRAPUNKT NR 3**

**Toetus Tervikumile**

**KUULATI:**

M. Timpson – haigla on pöördunud linnavalitsuse ja volikogu poole ettepanekuga toetada Tervikumi ehitust. Linnavalitsus seda arutas ning on Tervikumi ehitamise toetamise poolt, täna seda raha eelarves küll pole, aga teema kindlasti vajab suuremat arutelu. Linna poolt on toetuse panus juba ka antud tasuta hoonestusõiguse andmisega. Seega on teretulnud komisjonide poolsed arvamused.

**OTSUSTATI:**

Majanduskomisjon avaldab toetust Tervikumi rajamiseks Viljandi kesklinna ja on alati valmis tulema probleemi arutelu juurde tagasi.

**PÄEVAKORRAPUNKT NR 4**

**Ettepanekud Viljandi linna kõnniteede ja ülekäiguradade ehituse ja renoveerimise kavale 2021 - Keskerakonna saadikurühm**

**KUULATI:**

Majanduskomisjonil puudub piisav ülevaade, et päevakorra punkti arutada. Ettepanek kutsuda H. Hallemaa järgmisele koosolekule selgitama.

**OTSUSTATI:**

Kutsuda H. Hallemaa järgmisele koosolekule ja arutada teemat siis uuesti.

(allkirjastatud digitaalselt) (allkirjastatud digitaalselt)

Tõnu Juul Sille Soo

koosoleku juhataja protokollija